Lietuvos ir Ruandos santykiai

Lietuvos ir Ruandos santykiai – dvišaliai tarptautiniai santykiai tarp Lietuvos ir Ruandos.

Diplomatiniai santykiai užmegzti 2013 m. kovo 27 d.

Ruanda yra akreditavusi ambasadorių Lietuvai (reziduoja Nyderlanduose).Ruandos ambasadorius Lietuvai įteikė skiriamuosius raštus | Naujienos | Lietuvos Respublikos užsienio reikalų ministerija (mfa.lt)  Lietuva Ruandai akreditavusi savo ambasadoriaus nėra. Ruandos sostinėje Kigalyje veikia Lietuvos garbės konsulatas.

Seime veikia Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (dabartinis pirmininkas – Gintautas Paluckas (LSDP).Tarpparlamentinių ryšių su Rytų Afrikos valstybėmis (Kenija, Ruanda, Tanzanija, Uganda, Burundžiu ir Pietų Sudanu) grupė (lrs.lt)

Lietuvoje 2022 m. pradžioje gyveno 4 Ruandos piliečiai.

Abi šalys yra Jungtinių Tautų (JT) narės.

 Santykių istorija 

 Santykiai iki diplomatinių santykių užmezgimo 
Ruanda nepriklausoma valstybe tapo 1962 metais, paskelbusi nepriklausomybę nuo Belgijos. Yra duomenų, kad SSRS okupacijos metais Ruanda palaikė ryšius su Lietuvos diplomatinėmis atstovybėmis. 

2013 m. vasario 1-3 dienomis vykusioje Miuncheno saugumo konferencijoje Lietuvos užsienio reikalų ministras Linas Linkevičius susitiko su Ruandos užsienio reikalų ministru Luizu Mušikivabo. Sutarta siekti greitesnio dvišalių diplomatinių santykių užmezgimo, išklausyti Ruandos lūkesčiai dėl santykių su ES, kuriai Lietuva netrukus pradėjo pirmininkauti, aptartas bendradarbiavimas JT.Miunchene – pasaulio lyderių diskusijos tarptautinio saugumo klausimais ir dvišaliai užsienio reikalų ministro susitikimai (Lietuvos Respublikos užsienio reikalų ministerija)

 Santykiai po 2013 m. 
Santykiai su Ruanda užmegzti santykinai vėlai, 2013 m. kovo 27 d., kuomet Lietuvos užsienio reikalų ministras Linas Linkevičius ir Ruandos valstybės ministras bendradarbiavimo klausimais bei nuolatinis atstovas Jungtinėse Tautose Odženas-Rišardas Gasana savo vyriausybių vardu Niujorke (JAV) pasirašė bendrąjį komunikatą, kuriuo užmezgami Lietuvos ir Ruandos diplomatiniai santykiai. Ruanda tapo 165 valstybe, su kuria Lietuva užmezgė diplomatinius santykius.Lietuva umezgė diplomatinius santykius su Ruanda (Lietuvos Respublikos užsienio reikalų ministerija)

Pirmasis susitikimas tarp Lietuvos ir Ruandos užsienio reikalų ministrų po diplomatinių santykių užmezgimo įvyko dar 2013 m. rugsėjo 26 dieną JT Generalinės Asamblėjos paraštėse Niujorke (JAV).Niujorke – ES pareiškimas dėl branduolinio nusiginklavimo, užmegzti diplomatiniai santykiai su dar trimis šalimis (Lietuvos Respublikos užsienio reikalų ministerija)

Nuo 2018 metų Ruandoje veikia Lietuvos garbės konsulatas, o konsulo pareigas eina Ričardas Mugiša.Ruandos ambasadorius Lietuvai įteikė skiriamuosius raštus (Lietuvos Respublikos užsienio reikalų ministerija) 

2021 m. rugsėjo 21 dieną Niujorke Lietuvos užsienio reikalų ministras Gabrielius Landsbergis ir Ruandos užsienio reikalų ir bendradarbiavimo ministras Vincentas Biruta pasirašė tarpusavio supratimo memorandumą, kuriuo atveriamas kelias reguliarioms ekonominėms ir politinėms konsultacijoms tarp abiejų šalių.Lietuva ir Ruanda atveria kelius ekonominiam ir politiniam bendradarbiavimui (Lietuvos Respublikos užsienio reikalų ministerija)

Tų pačių metų spalio 26-27 dienomis Lietuvos nuolatinė atstovė Europos Sąjungos (ES) Politikos ir saugumo komitete ambasadorė Aušra Semaškienė Kigalyje dalyvavo ES ir Afrikos Sąjungos ministrų susitikime. Vizito metu ambasadorė taip pat susitiko su lietuvių verslininkais, plėtojančiais verslą Ruandoje, Europos pramonės ir amatų rūmų Ruandoje vadovais, ES delegatūros Kigalyje pareigūnais.Lietuvos nuolatinė atstovė ES Politikos ir saugumo komitete dalyvavo ES ir Afrikos Sąjungos ministrų susitikime Ruandoje (Lietuvos Respublikos užsienio reikalų ministerija) 

 Švietimo, mokslo ir technologiniai mainai ir kultūrinis bendradarbiavimas 
2011 m. balandį Lietuvos užsienio reikalų ministerijoje buvo eksponuojamos nuotraukos, vaizduojančios ruandiečių gyvenimą. Nuotraukų autorės – Ruandoje savanoriavusios Asta Šileikienė, Diana Kupstienė ir Kornelija Kupstaitė.Ministerijoje – fotografijų apie Ruandos gyventojus paroda (Lietuvos Respublikos užsienio reikalų ministerija)

Yra Ruandoje dirbančių Lietuvos informacinių technologijų įmonių.Europos ir Afrikos Sąjungų užsienio reikalų ministrų susitikime aptartas bendradarbiavimas su Afrikos šalimis (Lietuvos Respublikos užsienio reikalų ministerija) 2017 m. gegužės 24 d. Lietuvos užsienio reikalų ministerijoje rengta tarptautinė konferencija „ICT4D Afrikoje: finansinės technologijos ir geresnis finansinių paslaugų prieinamumas“, kurioje pranešimą skaitė ir finansinių technologijų įmonių vadovas iš Ruandos.Užsienio reikalų ministerijoje rengiama tarptautinė konferencija apie finansinių technologijų galimybes Afrikoje (Lietuvos Respublikos užsienio reikalų ministerija) 

 Ekonominiai santykiai 
2018 m. duomenimis, prekybos apyvarta tarp Lietuvos ir Ruandos siekė 391,4 tūkst. eurų.

Prekybos balanse dominuoja eksportas iš Lietuvos į Ruandą. Importas iš Ruandos – minimalus, pastaraisiais metais mažėjo (2018 m. iš Ruandos importuotų produktų išvis nebuvo).

 Metai  2016  2017  2018 Eksportas į Ruandą (tūkst. eur.) 709,6  526,8  391,4 Importas iš Ruandos (tūkst. eur.) 2,6  0,1  0

Ruandoje registrų kūrimo misiją įgyvendino statybos įmonė iš Lietuvos UAB RND.Prabangos pramonės krachas Pinkevičių veja į Afriką („Valstybė“ 2010 m. vasario mėn., Nr. 2 (34), 14-19 psl.)

2022 m. birželį Lietuva kartu su Prancūzija, Vokietija ir Belgija laimėjo dvejų metų trukmės ES Dvynių programos projektą Ruandoje pavadinimu „Ruandos maisto ir vaistų tarnybos reguliavimo funkcijų, susijusių su vaistais, įskaitant vakcinas, stiprinimas“. Iš Lietuvos pusės šį projektą įgyvendina Valstybinė vaistų kontrolės tarnyba prie Lietuvos sveikatos apsaugos ministerijos. Projekto tikslai – padėti Ruandos maisto ir vaistų tarnybai stiprinti institucinius gebėjimus bei tobulinti teisinę bazę medicinos produktų srityje, stiprinti rinkos priežiūros, farmakologinio budrumo, laboratorinių tyrimų bei vakcinų kontrolės funkcijas. Tai pirmas Lietuvos laimėtas Dvynių projektas Centrinėje Afrikoje.Lietuva kartu su partneriais pirmą kartą laimėjo ES Dvynių projektą Ruandoje (Lietuvos Respublikos užsienio reikalų ministerija)

 Pilietiniai mainai 
Ruandoje nuo 1978 m. gyvena lietuvių kilmės misionierius saleziečių ordino kunigas Hermanas Šulcas, ten yra įsteigęs globos namus, amatų mokyklas ir gimnaziją. Nuo 1991 m. jis ne kartą lankėsi Lietuvoje. 2011 m. jis kartu su grupele auklėtinių lankėsi Lietuvoje, kur praleido kelias savaites. Kovo 7 d. dalyvavo Lietuvoje organizuotuose Frankofonijos dienose, kurių proga Lietuvos užsienio reikalų ministerijoje vyko susitikimas.Frankofonijos dienų proga užsienio reikalų ministerijoje vyks susitikimas su lietuvių misionieriumi Ruandoje (Lietuvos Respublikos užsienio reikalų ministerija)

Apie Lietuvoje gyvenantį ir Kauno greitosios pagalbos stotyje savanoriu dirbantį ruandietį 2015 metais buvo rašiusi Lietuvos spauda.Juodaodžiui pagalbos ranką ištiesė aklas Kauno verslininkas (lrytas.lt)

 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Ruandos piliečių skaičius Lietuvoje 3  4  4  4

 Pasiuntinių ir ambasadorių sąrašas 

 Pasiuntiniai Lietuvai 
 nuo 2014 m. – Žanas Pjeras Karabanga, pirmasis (rezidavo Hagoje)
 nuo 2021 m. – Olivjeras Žanas Patrikas Nduhungirehe, antras (reziduoja Hagoje)

 Pasiuntiniai Ruandai 
Lietuva nėra akreditavusi ambasadoriaus Ruandai.

 Šaltiniai 

 Literatūra 


 Nuorodos 
 Ruanda | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Ruandos užsienio politika